L 118/18
RO
Jurnalul Oficial al Uniunii Europene
20.4.2022
(16)
Intrarea referitoare la octabromodifenileterul comercial din partea 3 din anexa I la Regulamentul (UE) nr.
649/2012 se referă și la substanța octabromodifenileter înscrisă în părțile 1 și 2 din anexa I la regulamentul respectiv.
Prin urmare, octabromodifenileterul ar trebui eliminat de pe listele de produse chimice care figurează în părțile 1 și 2 din anexa I la Regulamentul (UE) nr.
649/2012.
(17)
În cadrul celei de a noua reuniuni, care a avut loc în perioada 29 aprilie-10 mai 2019, Conferința părților la Convenția de la Stockholm privind poluanții organici persistenți („Convenția de la Stockholm”) a decis să includă substanța dicofol în anexa A la convenția respectivă.
În consecință, substanța respectivă a fost înscrisă în partea A din anexa I la Regulamentul (UE) 2019/1021 și, prin urmare, ar trebui adăugată pe lista de produse chimice din partea 1 din anexa V la Regulamentul (UE) nr.
649/2012.
Deoarece o includere în partea 1 din anexa V la Regulamentul (UE) nr.
649/2012 interzice exportul unei substanțe fără nicio derogare, includerea dicofolului în părțile 1 și 2 din anexa I la regulamentul respectiv nu mai este necesară și ar trebui eliminată.
(18)
În cadrul celei de a noua reuniuni, care a avut loc în perioada 29 aprilie-10 mai 2019, Conferința părților la Convenția de la Stockholm a decis să includă substanța acid perfluorooctanoic (PFOA), sărurile și compușii acesteia în anexa A la convenția respectivă, cu o serie de excepții și cu obligația părților de a interzice exportul de spume pentru stingerea incendiilor care conțin substanțele chimice respective.
În consecință, acidul perfluorooctanoic (PFOA), sărurile acestuia și compușii înrudiți cu acesta au fost înscriși în partea A din anexa I la Regulamentul (UE) 2019/1021 și, prin urmare, ar trebui adăugați pe lista de produse chimice din partea 1 din anexa V la Regulamentul (UE) nr.
649/2012 în ceea ce privește prezența în spumele pentru stingerea incendiilor.
(19)
În cadrul celei de a șaptea reuniuni, care a avut loc în perioada 4-15 mai 2015, Conferința părților la Convenția de la Stockholm a decis să includă substanța pentaclorfenol și sărurile și esterii acesteia în anexa A la convenția respectivă.
În consecință, substanțele respective au fost înscrise în partea A din anexa I la Regulamentul (UE) 2019/1021 și, prin urmare, ar trebui adăugate pe lista de produse chimice din partea 1 din anexa V la Regulamentul (UE) nr.
649/2012.
(20)
În cadrul celei de a patra reuniuni, care a avut loc în perioada 4-8 mai 2009, Conferința părților la Convenția de la Stockholm a decis să includă substanțele acid perfluoroctan sulfonic (PFOS), sărurile acestuia și fluorura de sulfonil perfluorooctanică în anexa B la convenția respectivă.
Această intrare a fost modificată ulterior prin Decizia SC-9/4 în 2019.
Substanțele respective au fost înscrise în partea A din anexa I la Regulamentul (UE) 2019/1021 și, prin urmare, ar trebui adăugate pe lista de produse chimice din partea 1 din anexa V la Regulamentul (UE) nr.
649/2012.
(21)
Partea 1 din anexa V la Regulamentul (UE) nr.
649/2012 conține o intrare privind articolele care conțin concentrații de tetra-, penta-, hexa- și heptabromodifenileter de cel puțin 0,1 % din greutate, atunci când sunt produse parțial sau integral din materiale reciclate sau din materiale obținute din deșeuri pregătite pentru reutilizare.
Intrarea respectivă se bazează pe o restricție prevăzută în Regulamentul (CE) nr.
850/2004 al Parlamentului European și al Consiliului (24).
Dispozițiile referitoare la aceste substanțe au fost modificate prin Regulamentul (UE) 2019/1021, care reduce concentrațiile permise în articole și adaugă decabromodifenileterul pe lista de difenileteri polibromurați.
Aceste modificări ar trebui reflectate în partea 1 din anexa V la Regulamentul (UE) nr.
649/2012.
(22)
Regulamentul (UE) 2017/852 interzice exportul de mercur, de anumite amestecuri de mercur metalic cu alte substanțe, de anumiți compuși ai mercurului și de anumite produse cu adaos de mercur.
Aceste interdicții la export ar trebui reflectate în partea 2 din anexa V la Regulamentul (UE) nr.
649/2012.
(23)
În temeiul articolului 14 alineatul (2) din Regulamentul (UE) nr.
649/2012, Comisia are obligația de a revizui clasificarea fiecărui produs chimic înscris în anexa I la regulamentul respectiv, având în vedere eventualele modificări făcute în nomenclatura sistemului armonizat al Organizației Mondiale a Vămilor sau în Nomenclatura combinată a Uniunii Europene.
O serie de clasificări ale produselor chimice în Nomenclatura combinată a Uniunii Europene au fost modificate de la adăugarea acestor produse chimice în anexa I la Regulamentul (UE) nr.
649/2012.
Modificările respective ar trebui să se reflecte în anexa menționată.
(24) Regulamentul (CE) nr.
850/2004 al Parlamentului European și al Consiliului din 29 aprilie 2004 privind poluanții organici persistenți și de modificare a Directivei 79/117/CEE (JO L 158, 30.4.2004, p. 7).